PROJECTE XARXES DE RECERCA EN DOCÈNCIA UNIVERSITÀRIA CONVOCATÒRIA 2014-2015 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3033)
  + [Valencià](/va/acuerdo/3033)






Selector de idioma

Leer

* [Español](/es/acuerdo/3033)
* [Valencià](/va/acuerdo/3033)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROJECTE XARXES DE RECERCA EN DOCÈNCIA UNIVERSITÀRIA CONVOCATÒRIA 2014-2015[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





PROJECTE XARXES DE RECERCA EN DOCÈNCIA UNIVERSITÀRIA CONVOCATÒRIA 2014-2015

Data d'aprovació
:   19/11/2014

Data de publicació
:   19/11/2014

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3033.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3033)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3033)
  + [Compartir acuerdo en 

    X](https://twitter.com/intent/tweet?via=UA_Universidad&text=PROJECTE XARXES DE RECERCA EN DOCÈNCIA UNIVERSITÀRIA CONVOCATÒRIA 2014-2015&url=https://www.boua.ua.es/va/acuerdo/3033)

**Títol:** PROJECTE XARXES DE RECERCA EN DOCÈNCIA UNIVERSITÀRIA CONVOCATÒRIA 2014-2015

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** dimecres, 19 de novembre de 2014

PROJECTE XARXES DE RECERCA EN DOCÈNCIA UNIVERSITÀRIA CONVOCATÒRIA 2014-2015

OBJECTE  
El Projecte Xarxes té la finalitat d’incrementar la qualitat en l’educació superior i fomentar activitats de recerca en docència universitària i desenvolupament tecnològic.

L’objectiu d’aquesta convocatòria és fomentar projectes i equips amb trajectòries consolidades en recerca i innovació en docència universitària, amb evidències en la millora de resultats en projectes anteriors, per a avançar en el coneixement de les activitats de recerca. També pretén impulsar aquells que s'inicien en aquesta direcció i garantir la participació i l’accés a un projecte compartit dirigit a millorar la qualitat i l’eficàcia dels processos d’ensenyament i d’aprenentatge.

Donar suport a l’activitat investigadora en les diferents branques del saber i afermar l’espai col·laborador en la comunitat universitària és fonamental per a donar visibilitat al coneixement i la generació de projectes i experiències capaces d’afrontar els reptes de l’ensenyament actual.

LÍNIES PRIORITÀRIES  
Els projectes podran centrar-se en alguna de les línies següents:  
 Disseny, desenvolupament i innovació del currículum: funcionament d’assignatures que integren un bloc curricular i la seua seqüenciació per a la millora de resultats d’aprenentatge.  
Desenvolupament, elaboració i/o revisió de metodologies docents implementades que fomenten la participació activa i el treball en equip.  
Estratègies i metodologies en la implementació de l’avaluació formativa que prenguen com a evidència els resultats acadèmics o, si escau, indicadors de qualitat.   
Elaboració i experimentació, amb l’ús de les Tics, dels materials curriculars, incloent-hi els grans grups (MOOCs) i l’ensenyament personalitzat.  
Elaboració d’accions conjuntes i propostes pràctiques que promoguen la cooperació entre nivells d’ensenyaments per a assegurar una major connexió i coherència disciplinària.  
Implementació de la perspectiva de gènere en la docència universitària.  
Seguiment de titulacions, anàlisi i reflexió sobre la posada en funcionament i l’avaluació.  
Estratègies i disseny d’accions de suport i orientació a l’estudiant en el procés de formació personal, acadèmica i professional.

MODALITATS DE PARTICIPACIÓ  
D’acord amb les anteriors línies prioritàries, s’estableixen les modalitats de participació següents i les corresponents temàtiques:  
MODALITAT I: Xarxes de Recerca en docència universitària de Titulació-EEES.

L’objectiu primordial és el foment del seguiment, la coordinació i el treball en equip del professorat per al desenvolupament d’un curs complet o d’una àrea de coneixement de titulacions oficials.

Xarxes d’elaboració d’accions que promoguen pràctiques encaminades al desenvolupament de competències de l’estudiant: emprendre i aprendre.  
Xarxes de desenvolupament de metodologies que potencien l’aprenentatge autònom de l’estudiant, la interactivitat entre el professorat i els estudiants, l’estímul del treball en equip.  
Xarxes de seguiment i gestió en l’aplicació de les guies docents: captació de bones pràctiques i bancs d’experiències.  
Xarxes d’elaboració de sistemes i instruments d’avaluació en la implementació del pla d’estudis per a la millora de resultats: orientació, reforços d’aprenentatge i suport a nivells d’alt rendiment.  
Xarxes de coordinació i seguiment en la implementació eficaç de les titulacions (treball de fi de grau, pràctiques curriculars, etc.).  
MODALITAT II: xarxes de recerca en docència universitària de lliure conformació EEES.

Xarxes de professorat el projecte del qual no puga ser recollit en els requisits de la modalitat I, amb rellevància per a la docència i aprenentatge, i que tinguen com a referència l’Espai Europeu d’Educació Superior.

MODALITAT III: xarxes de recerca en docència universitària de trams de preparació d’entrada a la Universitat.

L’objectiu primordial és el foment de la coordinació i el treball en equip entre docents de diferents àrees o etapes educatives que promoguen accions conjuntes: de recerca en el disseny i la planificació de propostes d’ensenyament-aprenentatge, de millora de la coordinació entre ensenyaments en l’adaptació de l’estudiant de nou accés al grau i el seguiment en el procés per a una millor conceptualització, comprensió i caracterització de la titulació a la qual s’opte.

PARTICIPANTS

L’estructura bàsica de la xarxa estarà definida per un mínim de 5 membres i un màxim de 10 participants, incloent-hi la coordinadora o el coordinador, que serà PDI de la UA.

Les xarxes estaran constituïdes per PDI de la UA i un màxim de fins a dos estudiants de la UA.

Podran participar-hi dos docents externs a la UA que formen part d’aquests cossos professionals: PDI d’altres universitats i docents d’altres trams educatius o organismes dedicats a la formació del professorat, quan per les característiques del projecte que s’ha de desenvolupar siga  necessari.  
Les xarxes podran acordar la inclusió d’una persona que pertanya al PAS, amb la conformitat prèvia d’aquesta, sempre que ho consideren necessari per les característiques del projecte i la implementació de la recerca.  
Aquesta convocatòria pretén millorar l’eficiència d’activitats d’innovació i recerca, l’enfortiment i la consolidació en una cultura col·laboradora de reflexió, diàleg i emprenedoria. La participació activa i coordinada, la coresponsabilitat de tots els components de la xarxa es consideren elements clau per a contribuir a la generació de coneixement i a resultats d’èxit en el projecte.

SOL·LICITUD: LLOC I TERMINI DE PRESENTACIÓ

Les sol·licituds es formalitzaran a través del formulari disponible en l’enllaç següent:

<http://web.ua.es/va/ice/xarxes/2015/sol-licitud-xarxes.html>

La sol·licitud serà presentada signada per totes i tots les/els participants en el Registre General de la UA, o en els registres auxiliars situats en les secretaries de centre i en la Seu d’Alacant, dirigida a la vicerectora d’Estudis, Formació i Qualitat.  
El termini de sol·licitud per a totes les modalitats acaba el 3 de desembre de 2014.  
SEGUIMENT DELS PROJECTES  
El professorat que hi participa, com també estudiants, PAS i professionals externs que s'incloguen en la xarxa, adquireixen els compromisos següents:

Assistència i participació en les reunions de xarxa.

Treballar en el disseny i desenvolupament de la recerca.

Elaboració de la memòria final de la recerca.

Elaboració d’una memòria econòmica.   
Assistència a seminaris i cursos específics programats per l’ICE que s’hagen sol·licitat per part de la xarxa.  
La coordinadora o el coordinador de cada xarxa serà responsable directament de la informació i el funcionament del grup de treball. També serà responsable directament de la coordinació amb l’ICE a través de la fitxa de seguiment.  
L’incompliment d’aquests compromisos podrà determinar la interrupció de l’ajuda al projecte i la certificació corresponent de la participació. L’ICE durà a terme un seguiment de tots els projectes seleccionats i es compromet a facilitar, dins de les seues possibilitats, l’assessorament pertinent.   
VALORACIÓ DE LES SOL·LICITUDS  
La selecció dels projectes serà duta a terme per una Comissió de Valoració integrada per la vicerectora d’Estudis, Formació i Qualitat, el director de l’ICE, la directora del Secretariat d’Estudis, el director del Secretariat de Qualitat i una assessora o assessor del Programa Xarxes. En cas necessari, es requerirà la presència d’avaluadores o avaluadors externs que emetran els corresponents informes de qualitat.

La valoració de les sol·licituds es farà d'acord als criteris següents:

Adequació dels projectes a les línies prioritàries.

Precisió i adequació dels objectius.

Consistència metodològica.

Coherència interna i viabilitat.

La seua contribució a la millora de progrés i resultats.

La resolució provisional d’aquesta convocatòria serà el 19 de desembre de 2014 i les sol·licitants i els sol·licitants disposaran de 10 dies hàbils per a formular les reclamacions que consideren oportunes. El 15 de gener de 2015 es publicarà la resolució definitiva i es comunicaran les propostes aprovades.

GESTIÓ DE LES AJUDES. MARC LEGAL I PRESSUPOSTARI

La gestió dels recursos econòmics es farà de conformitat amb les normes i procediments de gestió econòmica vigents (LOU, Llei de pressupostos de la Generalitat Valenciana, Llei general pressupostària, Estatut de la Universitat d’Alacant, Bases d’execució del pressupost de la Universitat d’Alacant), i en tot cas correspondrà a l'Oficina de Control Pressupostari supervisar-ne el compliment.

La subvenció assignada a cada xarxa s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

La dotació màxima per a finançar aquesta convocatòria serà de 120.000 euros i es troba consignada en el Capítol 2 de crèdits del pressupost de l'Institut de Ciències de l'Educació. Aquesta quantitat es podrà, no obstant això, incrementar, com a conseqüència de la concurrència d'alguna de les circumstàncies que preveu l'article 58.2.a) del Reglament de la Llei 38/2003, de 17 de novembre, o perquè hi haja un augment del crèdit disponible abans de la concessió de les subvencions.

L'execució d'aquesta dotació està supeditada a la disponibilitat de liquiditat de la UA

El finançament de cada xarxa es farà segons el nombre d’integrants de cada xarxa. En el cas que un/a participant estiga adscrit/da a dos o més xarxes, només una rebrà l’ajuda corresponent a aquest participant.

Les ajudes seran canalitzades a través del departament o centre de despesa al qual pertanya la coordinadora o el coordinador de la xarxa, que es responsabilitzarà de la gestió dels recursos, amb el lliurament i l’avaluació previs de la memòria final.

L’ingrés inicial de la quantitat assignada a cada xarxa es farà en una aplicació econòmica del centre de despesa de la coordinadora o del coordinador. En cap cas podran fer-se traspassos a una altra aplicació pressupostària.

La coordinadora o el coordinador és responsable de remetre a l’ICE una memòria econòmica en el format i en els terminis que se li notifique oportunament.

A l’alumnat participant en un o diversos projectes de xarxes se li reconeixerà fins a un màxim de tres crèdits ECTS d’acord amb el que disposa el Reglament per al reconeixement acadèmic d’activitats universitàries culturals, esportives, de representació estudiantil, solidàries i de cooperació de la Universitat d’Alacant (BOUA de 3 de juliol de 2013).

La persona del PAS inclosa en una xarxa podrà rebre un pagament a personal propi de fins a 200€, i sempre d’acord amb la disponibilitat pressupostària de l’exercici econòmic corresponent.

En tot cas s’exclou el pagament de retribucions personals al professorat de la Universitat d’Alacant.

Les participants i els participants d’altres universitats o d’altres àmbits educatius no rebran ajuda econòmica. Rebran orientació i assessorament per part de l’ICE quan ho sol·liciten i podran participar en totes les activitats que s’organitzen com a membres de xarxes.

En el cas de les xarxes que estiguen coordinades per una altra xarxa, serà aquesta última la que reba l’ajuda econòmica.

La inversió o distribució de l’ajuda haurà de ser presa a través d’una decisió col·legiada per les components i els components de la xarxa.

CERTIFICACIÓ

L’ICE certificarà la participació en el programa i totes les activitats que s’organitzen.

Serà requisit indispensable haver lliurat la memòria final del projecte i haver tancat l’edició del programa en curs per a emetre certificat de participació.

PLA DE DIFUSIÓ DE LES RECERQUES

S’afavorirà un procés de comunicació fluid entre les xarxes que permeta un intercanvi de recerques i experiències que redundaran, sens dubte, en la millora de la qualitat de la docència. Per a això, durant el tercer trimestre del 2015 es duran a terme les XIII Jornades de Xarxes de Recerca en Docència Universitària a fi de fomentar la difusió i la transferència de coneixement.

Els treballs acceptats podran ser publicats per l’ICE.

Inserits en la pàgina web de l’ICE.

En format digital, prèvia valoració.

Repositori de la Universitat d’Alacant.

En aquests treballs, les investigadores i els investigadors hauran de fer referència a la condició de pertinença al Programa Xarxes de Recerca en Docència Universitària del Vicerectorat d’Estudis, Formació i Qualitat-ICE.

Més informació:

http://web.ua.es/es/ice/redes/convocatoria.html

Projecte Xarxes de Recerca en Docència Universitària

Institut de Ciències de l’Educació

Telèfon: 91 135 26 48 (ext. 2882)

A/e: rljzl@qx.yk

Vicerectora d’Estudis, Formació i Qualitat

M. Cecilia Gómez Lucas

Alacant, 19 de novembre de 2014





[Carretera Sant Vicent del Raspeig s/n  
03157 Sant Vicent del Raspeig - Alacant  
 Tel. 26 510 2193 - Fax 10 456 9442](https://www.google.es/maps/@84.101609,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12171&trk=tyah&trkInfo=tarId%0O0319378951278%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)